Nigra lorio

Nigra lorio (Chalcopsitta atra) estas specio de papagaj birdoj, en la familio Psittaculidae. Ĝi estas indiĝena de Okcidenta Papuo en Indonezio.

Tiu lorio estas taksita kiel Malplej Zorgiga fare de la IUCN Ruĝa Listo de Minacaraj Specioj. BirdLife International (2016). "Chalcopsitta atra". IUCN Red List of Threatened Species. 2016: e.T22684488A93032251. doi:10.2305/IUCN.UK.2016-3.RLTS.T22684488A93032251.en. Alirita la 19an de Novembro 2021.  Ĝi estis listita en la Apendico II de CITES.

Aspekto
Ĝi estas mezgranda (32 cm), nigreca papago kun nigra beko, malhelgrizaj piedoj kaj longa rondoforma vosto. Ĝi havas flavajn vostoplumojn kun ruĝaj bazoj. Ilia plumaro estas ĉefe nigra kun blua pugo. Ruĝaj areoj en vizaĝo, femuroj, kaj vosto varias inter la tri subspecioj. Maskloj kaj inoj estas similaj laŭ ekstera aspekto.Forshaw (2006). plato 7.

Taksonomio
La specio ricevis sian formalan nomon de la natursciencisto Giovanni Antonio Scopoli. Scopoli fakte ekzamenis neniun specimenon, sed uzis la neformalan priskribon de la esploristo Pierre Sonnerat publikigita en lia libro Voyage à la Nouvelle-Guinée (1776). La determino estis sufiĉe akurata por ke la nomo estu valida, kaj tiel Scopoli estas konsiderita kiel la aŭtoro de tiu taksono.

Oni agnoskis jenajn tri subspeciojn de la Nigra lorio:

Chalcopsitta atra (Scopoli, 1786)
 Chalcopsitta atra atra (Scopoli, 1786), indiĝena de okcidento de la Birdokapa duoninsulo de la Indonezia provinco Okcidenta Papuo, kaj apudaj insuloj.
 Chalcopsitta atra bernsteini Rosenberg, 1861, en la Indonezia insulo Misool.
 Chalcopsitta atra insignis Oustalet, 1878, en oriento de la Birdokapa duoninsulo, apudaj insuloj, kaj duoninsuloj Onin kaj Bomberai de Okcidenta Papuo. 

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.
Collar N (1997) "Family Psittacidae (Parrots)" en Handbook of the Birds of the World Volume 4; Sandgrouse to Cuckoos (eld. del Hoyo J, Elliott A, Sargatal J) Lynx Edicions:Barcelona. 

Eksteraj ligiloj

 BirdLife Species Factsheet

Kategorio:Papagoformaj
Kategorio:Papagedoj
Kategorio:Birdoj de Nov-Gvineo
Kategorio:Birdoj de Indonezio